**SMART Balkan**

**Shoqëria civile për vlera të përbashkëta në Ballkanin Perëndimor**

**TERMAT E REFERENCËS**

**Realizim i tre video tutorialeve**

**1.** **KONTEKSTI**

SMART Balkans - Shoqëria Civile për Shoqërinë e Përbashkët në Ballkanin Perëndimor është një projekt katërvjeçar i zbatuar në gjashtë vendet e Ballkanit Perëndimor, me objektivin e përgjithshëm: të kontribuojë në forcimin e demokracive pjesëmarrëse dhe integrimit Euro-Atlantik në Ballkanin Perëndimor duke fuqizuar organizatat e shoqërisë civile (OSHC) dhe rrjetet e OSHC-ve të kenë rol më të fortë dhe aktiv në krijimin e shoqërive paqësore dhe gjithëpërfshirëse për zhvillim të qëndrueshëm në Shqipëri, Bosnjë dhe Hercegovinë, Kosovë, Mal të Zi, Maqedoninë e Veriut dhe Serbi. Ky projekt po zbatohet nga një konsorcium prej 3 organizatash: Centar za promociju civilnog društva (CPCD) nga Bosnja dhe Hercegovina, Center for Research and Policy Making (CRPM) nga Maqedonia e Veriut dhe Instituti për Demokraci dhe Ndërmjetësim (IDM) nga Shqipëria. Projekti financohet nga Ministria e Punëve të Jashtme të Norvegjisë (NMFA), me një grant prej mbi 17 milionë euro.

Një nga aktivitetet e parashikuara është zhvillimi i tre videove informuese. Këto video synojnë të përcjellin informacion për cështje tematike me interes për OSHC-të. Përmbajtja e këtyre videove do të jepet nga IDM dhe eksperti i zgjedhur do të jetë përgjegjës për zhvillimin e disa skenarëve për secilën video, nga të cilat do të zgjidhen ato përfundimtare.

**2. OBJEKTIVAT DHE REZULTATET**

Qëllimi është krijimi i tre videove informuese në gjuhën shqipe, me titra në anglisht dhe leximi me zë në shqip. Këto video duhet të kenë të përfshira elementë kreativë të dizajnit që përmirësojnë vizualitetin. Për një video do të krijohen disa skenarë nga eksperti dhe IDM do të zgjedhë midis tyre.

**3. PRODUKTET**

Produktet që priten nga eksperti janë:

* Zhvillimin e 3 videove informuese tutoriale të animuara me kohëzgjatje 3-4 minuta;
* Regjistrimin e zërit në gjuhën shqipe që përputhet me përmbajtjen dhe tonin e secilës video.
* Përfshirjen e titrave në anglisht që përkthejnë me saktësi zërat shqip të përdorur.
* Zhvillimin e elementëve vizualë, animacioneve dhe grafikave që përfshijnë përmbajtjen dhe përmirësojnë angazhimin e shikuesve.
* Zhvillimin e disa skenarëve krijues për secilën video.
* Sigurimin e cilësisë së lartë të videove profesionale.

**4. FOKUSI I THIRRJES**

Fokusi kryesor i kësaj thirrje zhvillimin e videove është të krijohen 3 video interesante dhe informuese në gjuhën shqipe, duke përdorur elemente të dizajnit kreativ dhe titra në anglisht për të përfshirë një audiencë më të gjërë. Këto video do të transmetojnë informacione që lidhen me veprimtarinë e OSHC-ve dhe do të publikohen brenda muajit nëntor 2023. Duke përdorur zërin e rregjistruar në gjuhën shqipe dhe titrat në anglisht, do të mundësohet që audienca të kuptoj përmbajtjen, ndërsa përdorimi i elementëve të dizajnit do të rrisë efektivitetin vizual. Nëpërmjet zhvillimit të disa skenarëve synohet të sigurohet që përzgjedhja e skenarëve përfundimtarë të përputhet me qëllimet e informacionit që do të përcillet.

**5. PËRZGJEDHJA E EKSPERTIT**

Eksperti do të identifikohet dhe përzgjidhet në bazë të përmbushjes së kritereve të përshkruara në seksionin e profilit të ekspertit. Aplikimet e pranuara për ekspertë do të shqyrtohen pas marrjes së aplikimeve brenda shtatorit 2023.

**6. PROFILI I EKSPERTIT**

Aplikantët janë profesionistë të specializuar në zhvillimin e videove profesionale. Aplikanti i suksesshëm për ekspert duhet:

* Të ketë eksperiencë dhe kualifikime të provuara në prodhimin e videove dhe dizajn.
* Te këtë eksperiencë të provuar të ngjashme me produktet që kërkohen në thirrje.
* Te këtë aftësi të përputhë skenarët e videove tutorial të animuara me informacionin e përcjellë nga IDM.
* Të ketë aftësinë për të përmbushur afatet dhe për të punuar në bashkëpunim me ekipin e IDM.

**7. MBROJTJA E TË DHËNAVE**

Të dhënat personale që janë dorëzuar për qëllimin e aplikimit në këtë thirrje (emrat, adresat e emailit, etj.) do të ruhen nga IDM me qëllim të përpunimit të aplikimeve dhe për t'i kontraktuar ata në lidhje me detyrat e mundshme që lidhen me thirrjen ose për t'i njoftuar për mundësitë e ardhshme të ngjashme me rolin specifik për të cilin aplikuan fillimisht. Të dhënat personale do të ruhen me kujdesin maksimal dhe në përputhje me kërkesat për mbrojtjen e të dhënave. Aplikantët mund të kërkojnë në çdo kohë të shohin të dhënat personale që ne mbajmë në lidhje me ta dhe të kërkojnë fshirjen e tyre.

**8. LEHTËSIMI DHE MBËSHTETJA**

IDM do të sigurojë që eksperti të kenë akses në informacionin përkatës në lidhje me qëllimin e kësaj thirrje dhe informacionin përkatës që ka projekti. Mbështetja teknike dhe pajisjet (kompjuter, printer, internet) të nevojshme për zhvillimin e videove janë përgjegjësi e ekspertit të angazhuar.

**9. SI TË APLIKONI**

Oferta duhet të dorëzohet me Email në adresën **info@idmalbania.org**. Në subjektin e emailit shkruani “Aplikim Smart Balkan-Realizim i tre video tutorialeve”.

Në email duhet të bashkëlidhni të gjithë dokumentacionin e listuar si më poshtë:

1. Ekstraktit mbi historikun e subjektit të lëshuar nga Qëndra Kombëtare e Regjistrimit.
2. **ANEKS 1**-Specifikimet teknike të shërbimit të kërkuar (përfshirë metodologjinë e zhvillimit të videove).
3. **ANEKS 2-**Propozimi financiar i ofertuesit, duhet të jetë në Lekë shqiptarë dhe duhet të përfshijë çmimet për shërbimin e listuar.
4. Në çmimet e mësipërme duhet të përfshihen të gjitha kostot e tjera që lidhen me ofrimin e Shërbimeve.
5. Çmimi për njësi në propozimin financiar duhet të specifikojë që TVSH-ja është e përfshirë.
6. Çmimet e propozuara duhet të jenë të vlefshme për gjithë periudhën e kohëzgjatjes se kontratës.
7. **ANEKS 3-**IDM Code of Conduct **(të firmosur dhe të vulosur).**
8. Curriculum vitae.
9. Shprehja e interesit (shpjegoni se si i plotësoni kërkesat e thirrjes dhe referoni përvojat e lidhura).

**Rastet e mos-dorëzimit të një dokumenti, ose të dokumentave të rreme e të pasakta, konsiderohen si kushte për skualifikim.**

Janë të ftuar të aplikojnë individë dhe kompani.

Jeni të ftuar të dorëzoni ofertën tuaj me email në adresën **info@idmalbania.org**, me subjekt “Aplikim Smart Balakan-Realizim i tre video tutorialeve deri më datë 29.09.2023, ora 17:00. Per çdo pyetje ose sqarim mund të na shkruani në e-mail: info@idmalbania.org Aplikimet jashtë afatit nuk do të pranohen.